شەفەق نیوز/ رووژنامەی «تایمز ئۆف ئیندیا»ی هیندی، ئاشکرای
تووڕیگ کرد قاچاخی  هاوردن ژن لە وڵات هیند
وەرەو عراق کەن، دویای خەڵەتاننیان ک گوایە ئوەسا لە شار دوبەی ئیماراتی کار کەن.
رووژنامەگە لە راپۆرتیگ ئاژانس شەفەق نیوز وەرگێڕانی کرد
وت: دەسەڵاتە ئەمنیەیلە لە وەلایەت بنجاب  هیند
ئاشکرای ئەو تووڕە کردن، و پۆلیس شار غوا دەسگیر «جەبار مەڵا» کرد ک توومەتی وە قاچاخکردن
١٢ ژن هیندی وەرەو عراق، دویای دادکردنیگ لە پۆلیس لەو باوەتە ک یاسای کۆچبردن و قاچاخی
شکنێد.
وەگورەی رووژنامە هیندیەگە ، وەزارەت كاروبار دەیشت هیند  خەوەردار بوی ک ئەو ژنەیلە وەرەو بەغداد قاچاخی
کریانە، وەبی تومارکردن ناوەیلیان لە فەرمانگەی کۆچبردن، و بندرس کارەگە ئەوە نشان
دا ک پارەکە «جەبار مەڵا» ژنەیلیگ خستیەسە کار گوایە لەماڵەیل کار کەن، و بایەت ئەرا
کارکردن چگنیان وەرەو شار دوبەی ئاسانەو بکەێد.
وەگورەی راپۆرتەگە؛ جەبار مەڵای قاچاخچی لە ری ناره‌سمی ئەو
ژنەیلە رەد کردگە و رەسانەیانە عراق ک ناچاریان کردیه‌  ئەرا وەختەیل دریژیگ  کارەیل سەخت بکەن.
یەکیگ لەو ژنەیلە دەرفەت وایین ئەرای پەیا بویه‌، و داوای
دەسمیەتی لە باڵیۆزخانەی هیند لە بەغداد کردیه‌، و شوی یەکیگ لەو ژنەیلە ك  پەنا وە پۆلیس هیند بردیه‌  وت: ژنەگەی کەفتە وەر خەڵەتانن  ئه‌ڕا کارکردن لە عراق.
راپۆرت رووژنامە هیندیەگە نشان دا ک توومەتبارەگە وەگورەی
یاسایل وەزارەت كاروبار دەیشت  هیند ،  مووڵەت فەرمی وەدەسی نییە تا کەسەیلیگ لە دەیشت
وڵات بخەێدە کار.
پۆلیس بانگواز کرد ک هەر کەسیگ بخوازێد کار لە کۆمپانیایل
کارکردن لە دەیشت بکەفێدە دەسی، وەرجەیە وەگەرد لایەنیگ تر بکەفێدە ری بایەدە بزانێد
ئایا ناوی لە فەرمانگەی كاروبار دەیشت هیند نووسیاگە.
